CELEX: C2005/106/34
Language: et
Date: 2005-04-30 00:00:00
Title: Kohtuasi C-98/05: Eelotsusetaotlus, mille esitas Østre Landsret 11. veebruari 2005. aasta määrusega kohtuasjas De Danske Bilimportører versus Skatteministeriet

30.4.2005   
            
            
               ET
            
            
               Euroopa Liidu Teataja
            
            
               C 106/18
            
         Eelotsusetaotlus, mille esitas Østre Landsret 11. veebruari 2005. aasta määrusega kohtuasjas De Danske Bilimportører versus Skatteministeriet
   (Kohtuasi C-98/05)
   (2005/C 106/34)
   Kohtumenetluse keel: taani
   Euroopa Ühenduste Kohus on saanud Østre Landsret (Taani) 11. veebruari 2005. aasta määrusega esitatud eelotsusetaotluse kohtuasjas De Danske Bilimportører v. Skatteministeriet, mis saabus kohtukantseleisse 24. veebruaril 2005.
   Østre Landsret küsib Euroopa Kohtult eelotsust järgmistes küsimustes:
   
               1.
            
            
               Kas kuuenda käibemaksudirektiivi (1) artikli 11 osa A lõike 2 punkti a, koostoimes artikli 11 osa A lõike 3 punktiga c, tuleb tõlgendada selliselt, et mootorsõidukite (autode) registreerimismaks arvestatakse käibemaksuga maksustatava summa hulka, arvestades, et müügileping on sõlmitud eesmärgiga tarnida uus mootorsõiduk reisijate veoks ning arvestades, et kooskõlas müügilepingu ja ostja kavatsetava kasutamisotstarbega tarnib edasimüüja tarbijale registrisse kantud sõiduki kogusumma eest, mis hõlmab nii edasimüüjale makstavat ostuhinda kui ka registreerimismaksu?
            
         
               2.
            
            
               Kas liikmesriik võib kehtestada sellise maksukorralduse, kus registreerimismaksu käsitletakse kuluna, mille edasimüüja tasub lõppostja eest ja mille tulemusena on lõppostja kohustatud maksu tasuma viivitamatult?
            
         
               3.
            
            
               Kas seoses küsimustega 1 ja 2 omab tähtsust asjaolu, et auto võib olla ostetud ja tarnitud ilma registreerimismaksu tasumiseta, mis on võimalik, kui ostja ei kavatse autot kasutada tavapäraseks reisijate või kaupade veoks territooriumil, millel kohaldatakse liiklusseadust?
            
         
               4.
            
            
               Kas omab tähtsust asjaolu, et kasutatud mootorsõidukid on olulisel määral imporditud või maale toodud inter alia kui kaubad, mis on seotud lõpptarbija, kes tasub registreerimismaksu ise ilma edasimüüja vahenduseta, elukoha vahetusega?
            
         
               5.
            
            
               Kas omab tähtsust asjaolu, et registreerimismaksu — võimalikult kuluna — tasumise kohustuse tähtaeg algab või lõppeb enne käibemaksu tasumise kohustuse tähtaja algust või lõppu?
            
         
      (1)  Nõukogu 17. mai 1977. aasta kuues direktiiv 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta - ühine käibemaksusüsteem: ühtne maksubaas, EÜT L 145, 13.6.1977, lk 1.